Simon Ammann

Simon Ammann (født 25. juni 1981 i Grabs) er en sveitsisk skihopper. Han er den eneste som har vunnet fire individuelle OL-gull i skihopping.
miniatyr|venstre|Simon Ammann i Vikersund 2012

 Debut 
Han debuterte i verdenscupen som 16-åring i sesongen 1997–1998. Ammann kvalifiserte seg til OL 1998 i Nagano, men hevdet seg ikke i toppen.

 Gjennombrudd 
I OL 2002 i Salt Lake City, ble Ammann en av lekenes største overraskelser ved å vinne to individuelle gullmedaljer. Det var "ingen" som hadde tippet i forkant at Ammann skulle vinne noen av rennene, og på grunn av utseendet fikk han kallenavnet "Harry Potter" med henvisning til romanfiguren.Den flyvende Harry Potter Aftenposen Ammann var den andre hopperen gjennom historien som klarte bragden å vinne begge de individuelle rennene, den første var finske Matti Nykänen i 1988.

 Stabilitet i verdenseliten 
De neste årene hadde Ammann ingen avgjørende plasseringer, men i VM 2007 i Sapporo ble han verdensmester i stor bakke.

Ammann har vist seg som en mesterskapshopper, og har i tillegg 23 seire i verdenscupen, blant annet to i Holmenkollen (2002 og 2007). Han har aldri vunnet Hoppuka, men kommet på andreplass to ganger og på tredjeplass en gang. 

 Sesongen 2009/10 
Simon Ammann fikk sitt tredje OL-gull, da han vant normalbakkehopprennet i Vancouver. Han satte samtidig ny bakkerekord med 108 meter. Adam Małysz og Gregor Schlierenzauer tok de andre medaljene. I storbakkerennet i samme OL tok han igjen gullet, med Schlierenzauer og Małysz på de neste plassene. 

I sesongen 2009/10 vant han verdenscupen sammenlagt, hvor han blant annet vant alle de fire rennene i den Nordiske hoppuka, og totalt ni verdenscupseire i sesongen. Han avsluttet sesongen med å bli verdensmester i skiflyging. 

 Senere sesonger 
Han tok bronsemedaljen i Ski-VM 2011 i Oslo bak Thomas Morgenstern og Gregor Schlierenzauer. Han sa også at han skulle vinne Hoppuka 2011/12, men klarte ikke en topp 10-plassering. Han var på pallen med tredjeplassen i det første rennet i skiflygingsbakken i Oberstdorf og tok også tredjeplassen i rennet i Granåsen. Han toppet sesongen med to andreplasser fra verdenscupavslutningen i Planica og havnet til slutt på en 11.-plass i verdenscupen sammenlagt. Han vant åpningsrennet i Hoppuka i Oberstdorf 29. desember 2013. Han kom på 3. plass sammenlagt i Hoppuka 2013/14. I sesongen 2014/15 klarte han å vinne begge rennene i Ruka 28. og 29. november 2014. Det andre rennet vant han sammen med Noriaki Kasai, som ble eldste skihopper som har vunnet et verdenscuprenn. 

I åpningsrennet i Oberstdorf i Hoppuka 2014/15 falt Ammann på 133 meter, og fikk ikke hoppe andreomgangen. Han fulgte opp med en 2.-plass i nyttårshopprennet i Garmisch-Partenkirchen, og en 3.-plass i Innsbruck 4. januar, sammen med Noriaki Kasai. Ammann falt stygt og skadet seg i det siste hoppukerennet i Bischofshofen, men han slapp unna alvorlige skader og var mest forslått i ansiktet.Ammann falt stygt: «Var blodig i ansiktet og virket livløs» Dagbladet Han kom tilbake under Ski-VM 2015 i Falun. Etter VM ble Ammann nr. 3 i normalbakkerennet i Kuopio 10. mars 2015, som ble flyttet fra storbakken pga. sterk vind. I det samme rennet satte han bakkerekord med 106 meter.

I verdenscuprennet i Kulm 13. januar 2018 tok han en tredjeplass, bak vinneren Andreas Stjernen og Daniel-André Tande. Dette var hans første pallplassering på nesten tre år.

 Verdenscupseire 
 1 17. mars 2002   Oslo  HS115 2 12. februar 2006   Lillehammer  HS134 3 18. mars 2007   Oslo  HS128 4 29. november 2008   Kuusamo  HS142 5 7. desember 2008   Trondheim  HS140 6 13. desember 2008   Pragelato  HS140 7 20. desember 2008   Engelberg  HS137 8 29. desember 2008   Oberstdorf  HS137 9 6. desember 2009   Lillehammer  HS138 10 18. desember 2009   Engelberg  HS137 11 20. desember 2009   Engelberg  HS137 12 17. januar 2010   Sapporo  HS134 13 3. februar 2010   Klingenthal  HS140 14 7. mars 2010   Lahtis  HS130 15 9. mars 2010   Kuopio  HS127 16 12. mars 2010   Lillehammer  HS138 17 24. mars 2010   Oslo  HS128 18 1. januar 2011   Garmisch-Partenkirchen  HS140 19 22. januar 2011   Zakopane  HS134 20 13. mars 2011   Lahtis  HS130 21 29. desember 2013   Oberstdorf  HS137 22 28. november 2014   Ruka  HS142 23 29. november 2014   Ruka Sammen med Noriaki Kasai.  HS142
miniatyr|Simon Ammann får utdelt gullmedalje under OL i Vancouver 2010.

 Sammenlagtplasseringer i verdenscupen 
 Sesong  Plassering  Poeng 1997/98  70.  22 1999/00  45.  46 2001/02  7.  628 2002/03  28.  202 2003/04  13.  511 2004/05  22.  243 2005/06  18.  305 2006/07  3.  1167 2007/08  9.  728 2008/09  2.  1776 2009/10  1.  1649 2010/11  2.  1364 2011/12  11.  731 2012/13  14.  553 2013/14  7.  733 2014/15  11.  646 2015/16  15.  480 2016/17  29.  147 2017/18  19.  312 2018/19  24.  313

 Deltakelser i verdenscupen 

 Flaggbærer 
Simon Ammann var flaggbærer for Sveits under Vinter-OL 2014 i Sotsji.

 Referanser 

 Eksterne lenker 

 Portrettside

Kategori:Sveitsiske skihoppere
Kategori:Olympiske mestere for Sveits
Kategori:Olympiske mestere i skihopping
Kategori:Verdensmestere i skihopping
Kategori:Verdensmestere i skiflyging
Kategori:Vinnere av Holmenkollmedaljen
Kategori:Deltakere for Sveits under Vinter-OL 1998
Kategori:Skihoppere under Vinter-OL 1998
Kategori:Deltakere for Sveits under Ski-VM 1999
Kategori:Medaljevinnere under Vinter-OL 2002
Kategori:Deltakere for Sveits under Vinter-OL 2002
Kategori:Skihoppere under Vinter-OL 2002
Kategori:Deltakere for Sveits under Ski-VM 2003
Kategori:Deltakere for Sveits under Ski-VM 2005
Kategori:Deltakere for Sveits under Vinter-OL 2006
Kategori:Skihoppere under Vinter-OL 2006
Kategori:Deltakere for Sveits under Ski-VM 2007
Kategori:Deltakere for Sveits under Ski-VM 2009
Kategori:Medaljevinnere under Vinter-OL 2010
Kategori:Deltakere for Sveits under Vinter-OL 2010
Kategori:Skihoppere under Vinter-OL 2010
Kategori:Deltakere for Sveits under Ski-VM 2011
Kategori:Deltakere for Sveits under Ski-VM 2013
Kategori:Deltakere for Sveits under Vinter-OL 2014
Kategori:Skihoppere under Vinter-OL 2014
Kategori:Deltakere for Sveits under Ski-VM 2015
Kategori:Deltakere for Sveits under Ski-VM 2017
Kategori:Deltakere for Sveits under Vinter-OL 2018
Kategori:Skihoppere under Vinter-OL 2018
Kategori:Deltakere for Sveits under Ski-VM 2019
Kategori:Deltakere for Sveits under Ski-VM 2021
Kategori:Deltakere for Sveits under Vinter-OL 2022
Kategori:Skihoppere under Vinter-OL 2022
Kategori:Deltakere for Sveits under Ski-VM 2023
Kategori:Deltakere for Sveits under Ski-VM 2025
Kategori:Personer fra kanton Sankt Gallen